Εύμηλος ο Κορίνθιος

Ο Εύμηλος ο Κορίνθιος ήταν αρχαίος Έλληνας ποιητής, μέλος της μεγάλης Δωρικής οικογένειας των Βακχιαδών, που έζησε τον 8ο αιώνα π.Χ. και είχε λάβει μέρος στους αγώνες των Ίσθμιων. Ο Εύμηλος το 757 π.Χ. ακολούθησε τον Αρχία και εγκαταστάθηκε στην νεοσύστατη πόλη των Συρακουσών. Πρόσφατα, ο Μάρτιν Λίτσφιλντ Γουέστ τον θεωρεί μεταγενέστερο (περί το 600 μ.Χ.).

Ο Εύμηλος συνέθεσε το ποίημα «Τιτανομαχία», το οποίο είχε υπόψη του ο Ησίοδος κατά τη συγγραφή της «Θεογονίας» του. Επίσης, αποδίδονται στον Εύμηλο διάφορα ιστορικά έπη που χάθηκαν. Το σπουδαιότερο από αυτά ήταν τα «Κορινθιακά», θρύλοι και ιστορικές πληροφορίες της γενέτειράς του. Τα άλλα επιγράφονταν:

 «Ευρωπία»
 «Νόστος Ελλήνων»
 «Βουγονία» (ίσως να πρόκειται για το ίδιο έργο με την «Ευρωπία»)
 «Προσόδιον ες Δήλον»

Το «προσόδιον» ήταν ο τιμημένος ύμνος της μεσσηνιακής ανεξαρτησίας που ψαλλόταν σε πομπή στη Δήλο. Μικρό απόσπασμα σώζεται στον ΠαυσανίαΠαυσανίας, Ελλάδος περιήγησις, Βιβλίο Δ', κεφ. 33.2. Ο Παυσανίας μάλιστα αναφέρει ότι ο πατέρας του ποιητή ονομαζόταν Αμφίλυτος και θεωρεί ότι το «προσόδιον» ήταν το μοναδικό γνήσιο έργο του ΕυμήλουΠαυσανίας, Ελλάδος περιήγησις, Βιβλίο Β', κεφ. 1.1.

Παραπομπές

 Πηγές 
 Ιωάννη Κακαβούλια: «Ελληνική Γραμματολογία (αρχαία και βυζαντινή)», εκδ. Νικόδημος, Αθήνα
 Το αντίστοιχο άρθρο της αγγλόγλωσσης Wikipedia.

 Επιπλέον ανάγνωση 

 M.L. West: "Eumelos: A Corinthian Epic Cycle?", The Journal of Hellenic Studies, τόμος 122 (2002), σσ. 109-133.

Κατηγορία:Αρχαίοι Έλληνες επικοί ποιητές
Κατηγορία:Αρχαίοι Κορίνθιοι